които не са изрично изброени в този член. В искането бяха представени достатъчно доказателства (7) за съществуването на операции по комплектуване и за това, че тези операции по комплектуване са били извършени с помощта на ровинг от стъклени влакна от КНР и Египет (8).
 (17)
 В искането са представени и достатъчно доказателства относно липсата на икономическа обосновка, различна от митата, като например годишният доклад на PGTEX China за 2019 г. Според този доклад основната цел на създаването на PGTEX Morocco SARL е „да отговори активно на антидъмпинговото разследване на ЕС срещу Китай, да продължи да оптимизира и адаптира стратегията си за интернационализация, да консолидира и увеличи пазарния дял на продуктите в Европа и в Съединените щати, да отговори на търсенето на клиентите и да защити предлагането на клиентите“, и по-специално, че PGTEX „взе решение да създаде изцяло притежавано дъщерно дружество в Мароко, за да преодолее антидъмпинговите разследвания на ЕС, да се приближи до клиентите, да отговори на пазарното търсене и да се адаптира към устойчивото развитие (9)“. Изрично посоченото отделно антидъмпингово разследване се проведе успоредно с антисубсидийното разследване, което доведе до налагане на изравнителните мита. Следователно с това изявление се показва намерение да се заобиколят митата в резултат на разследването на Комисията.
 (18)
 Поради това Комисията отхвърли твърденията, изтъкнати от LM Wind Power и от мароканските и египетските органи, че в искането не се съдържат достатъчно доказателства, които дават основание за започване на разследването.
 1.6. Разследван период и отчетен период
 (19)
 Разследваният период обхвана времето от 1 януари 2019 г. до 31 декември 2020 г. („разследваният период“ или РП). Преди 2019 г. нямаше значителни обеми на износ на ТСВ от Мароко за Съюза. Събрани са данни за РП с цел да се разследва, inter alia, твърдението за промяна в схемите на търговия след налагане на мерките върху разглеждания продукт, както и наличието на практика, процес или дейност, за които няма достатъчно основание или икономическа обосновка, различни от налагането на митото. Събрани са по-подробни данни за периода от 1 януари 2020 г. до 31 декември 2020 г. („отчетения период“ или ОП) с цел да се проучи дали вносът намалява коригиращия ефект на действащите мерки по отношение на цените и/или количествата и доколко е налице субсидиране.
 1.7. Разследване
 (20)
 Комисията официално информира органите в Китай, Египет и Мароко, производителите износители в тези държави, промишлеността на Съюза и председателя на Съвета за асоцииране ЕС—Мароко за започване на разследването.
 (21)
 Освен това Комисията поиска от мисията на Мароко към Европейския съюз да ѝ предостави имената и адресите на производители износители и/или на представителни сдружения, които биха могли да проявят интерес към участие в разследването, различни от PGTEX Morocco SARL, единственият производител на продукта, предмет на разследването, съгласно искането. Мароканските органи представиха отговор, в който посочиха три други дружества. Две от тези дружества не заявиха интерес, а третото заяви интерес, но обяви, че не изнася ТСВ за Съюза.
 (22)
 Формулярите за освобождаване за производителите/износителите в Мароко и въпросниците за производителите/износителите в Китай и Египет и за вносителите в Съюза бяха достъпни на уебсайта на ГД